Diari Oficial de la Generalitat Valenciana


Sumari del DOGV 5209, del 01-03-2006 (2006/2035)

RESOLUCIÓ de 18 de gener de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 2 de juny de 2005 i es declaren definitivament aprovats els punts 1, 2, 3, 5 i 6 de la modificació núm. 1/03 de les normes subsidiàries de Chulilla.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2035


Data del document
:   18-01-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Chulilla
    * pla d'urbanisme

RESOLUCIÓ de 18 de gener de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 2 de juny de 2005 i es declaren definitivament aprovats els punts 1, 2, 3, 5 i 6 de la modificació núm. 1/03 de les normes subsidiàries de Chulilla. [2006/X2035]  
Després d'esmenar-se les deficiències a què es referix l'Acord de la Comissió Territorial d'Urbanisme de 2 de juny de 2005 relatiu a la modificació núm. 1/03 punts 1, 2, 3, 5 i 6 de les normes subsidiàries de Chulilla i de conformitat amb el que ha ordenat la resolució del director general de Planificació i Ordenació Territorial de data 18 de gener de 2006 per la qual es declara definitivament aprovada aquesta modificació, es publica l'esmentat acord:  
«La Comissió Territorial d'Urbanisme de València, en la sessió del 2 de juny de 2005, va adoptar l'acord següent:  
Vist l'expedient remés per l'Ajuntament de Chulilla referit a la modificació núm. 1/03 de les normes subsidiàries, i de conformitat amb els següents,  
Antecedents de fet  
Primer. El projecte es va sotmetre a informació pública mitjançant un acord del Ple de l'Ajuntament en la sessió del dia 22 de desembre de 2003. Després del pertinent període d'exposició pública, amb publicació en el DOGV núm. 4684 de 4 de febrer de 2004 i en el diari Levante-EMV de 28 de gener de 2004. El secretari de l'Ajuntament certifica que durant el tràmit d'informació pública no s'ha presentat cap al·legació, per la qual cosa consideren que s'entén aprovat provisionalment i es remet per a la seua aprovació definitiva. L'expedient va entrar al Registre de la Comissió Territorial d'Urbanisme de València amb data 30 de juny de 2004.  
Segon. El projecte consta de memòria, plànols d'informació i d'ordenació.  
Tercer. L'objecte de la modificació són els següents sis punts:  
Punt 1. Usos permesos a sòl no urbanitzable comú  
La regulació vigent distingix tres tipus d'edificacions autoritzables, basada en el seu futur ús diferenciat com a magatzems o edificacions agrícoles, edificació ramadera i habitatge agrícola, i s'establixen parcel·les mínimes, i superfície màxima edificable diferents. En la pràctica, els particulars s'emparaven a la norma que els resultava més favorable segons els seus interessos, i és poc pràctica aquesta normativa a l'efecte d'un posterior control una vegada construïda l'edificació.  
Conforme amb la memòria, es proposa una simplificació d'aquestes normes per mitjà de la igualació de la grandària mínima de la parcel·la requerida, siga quin siga l'ús posterior de l'edificació. Aquesta grandària mínima es fixa en 10.000 m².   
Les modificacions introduïdes en aquest punt són les següents:  
. En l'apartat B.5.9.6. Agrícola. La nova redacció de l'epígraf queda com seguix: Parcel·la mínima per a edificacions agrícoles: 10.000 m² (en compte dels 30.000 m² vigents).  
En l'epígraf titulat Superfície màxima construïble (actualment 2.000 m²), la nova redacció queda com seguix: Superfície màxima construïble: 600 m².  
. En l'apartat D.8.3.0. Ramaderia, la nova redacció, queda com seguix: parcel·la mínima per a edificacions: 10.000 m². Es requerirà informe favorable de la Conselleria d'Agricultura.  
. En l'apartat G.8.2.5. Habitatge agrari, la nova redacció queda com seguix: Parcel·la mínima per a habitatges agraris: 10.000 m².  
Punt 2. Supressió de l'espai lliure d'ús privat del c/ Mestre Amblar, 49  
En segon lloc, es considera innecessària la diferent qualificació de terrenys dins de la illa de cases cadastral núm. 10530, la mitat nord de la qual es qualifica d'espai lliure d'ús privat. D'aquesta manera, tota la illa de cases passa a ser sòl urbà edificable, tal com ja ho és la seua mitat sud i integrada en la zona d'ordenances I-B (Eixample) del sòl urbà.   
Atesa l'escassa quantia de l'increment de l'edificabilitat potencial del pla (es tracta d'una superfície de 60 m² aproximadament) resulta un augment potencial de la població a penes de dos habitants addicionals, per la qual cosa no es considera necessari reajustar els equipaments i les dotacions públiques previstos en el pla.  
Punt 3. Superfície d'ocupació de parcel·la a sòl urbà   
En tercer lloc, el canvi proposat consistix a permetre l'ocupació màxima de la parcel·la a sòl urbà, sense més límits que els imposats per les normes d'habitabilitat i disseny (HD-91). La modificació no pressuposa un increment en la capacitat poblacional perquè no augmenta el nombre d'habitatges ni tampoc la superfície edificada actualment existent. D'aquesta manera es manté invariable la tipologia tradicional del nucli urbà, evitant l'esponjament, la qual cosa pertorbaria el seu aspecte tradicional.  
En les normes vigents, en la subzona I-A (casc històric), s'establix una ocupació màxima del 75% de la parcel·la si la superfície d'aquesta és major de 120 m²; i una ocupació màxima del 85% si és menor de 120 m². En la subzona I-B (eixample), s'establix una ocupació màxima del 70%, independentment de la superfície d'aquesta.  
La modificació consistix en el canvi de redacció de les normes urbanístiques vigents:  
En l'apartat de Condicions de volum de la subzona I-A-Recinte històric es varia el text del quart epígraf, titulat Superfície d'ocupació de parcel·la, que quedarà redactat com seguix:  
S'establix en un 100% com a màxim, independentment de la superfície de la parcel·la. Els habitatges respectaran les condicions establides en les normes d'habitabilitat i disseny HD-91.  
En l'apartat de Condicions de volum de la subzona I-B-Eixample es varia el text del quart epígraf, titulat Superfície d'ocupació de parcel·la, que quedarà redactat com seguix:  
S'establix en un 100% com a màxim, independentment de la superfície de la parcel·la. Els habitatges respectaran les condicions establides en les normes d'habitabilitat i disseny HD-91.  
La justificació de la modificació és que cada vegada que es desitja modernitzar un habitatge del sòl urbà, si es produïx un enderrocament de l'habitatge actual, que és l'habitatge tradicional, en posar la nova construcció es perd superfície construïda, la qual cosa dificulta la renovació urbana del nucli urbà.  
Punt 4. Correcció del límit del sòl urbà al final del c/ Mestre Amblar  
En l'extrem nord del nucli urbà, en l'eixida cap a la carretera de Losa del Obispo, el límit actual del sòl urbà forma una espècie de dent de serra a un costat i a l'altre del carrer. El costat oriental és sòl urbà d'ús residencial i el costat occidental és equipament públic destinat a aparcament públic. La modificació pretén requalificar la zona d'aparcament (aproximadament 300 m²) a sòl urbà residencial subzona I-B Eixample, que és la vigent a l'altre costat del carrer.  
Paral·lelament es preveu una compensació dels equipaments municipals i pel xicotet increment de població potencial (estimat en dos habitatges), rectificant el sòl destinat a equipament públic (aparcaments) existent entre el nucli urbà i el barri de Santa Bárbara, s'afegixen uns 150 m² per la seua banda nord, confrontant amb l'entrada al dit barri.   
Al mateix temps, es crea una nova zona d'equipament públic denominat Parc Santa Bárbara, destinada a jardí/parc públic, com a zona verda, situada al final del c/ Mestre Amblar pel seu costat oriental.  
Punt 5. Tractament de cobertes al sòl urbà: zona I-B Eixample  
Es preveu ampliar la regulació de les cobertes en la dita zona, a fi de recollir possibles solucions autoritzables, en especial pel que fa a terrasses planes embegudes en les cobertes inclinades tradicionals, que no estan resoltes en les actuals normes, introduint un canvi en l'epígraf Cobertes de l'apartat subzona I-B Eixample del capítol 4 de les vigents normes, que quedarà redactat com seguix:  
Cobertes: Es distingiran els dos casos següents:  
Cas 1r. Coberta sobre altura de cornisa:  
La coberta dels edificis serà sempre inclinada amb pendent comprés entre el 20% i el 40%. El material de cobriment serà de teula àrab vella o nova semblant a l'existent. Es podran formar terrasses planes xafables sempre que complisquen les condicions següents:  
Que ocupen com a màxim el 30% de la superfície en planta de la coberta.  
Que es mantinga un ampit fins a una altura d'1'10 m en vertical, reculat fins que la conformació de la coberta, començant el pendent d'aquesta des del forjat de la planta pis, intersecte amb un plànol horitzontal a la dita altura.  
El pendent de la coberta de teula es mantindrà constant en tot moment.  
En ambdós costats de la terrassa plana xafable apareixerà una franja de coberta de teules seguint el pendent general, amb una amplària que variarà segons:  
Quan l'amplària de la façana siga inferior a quatre metres, podran obviar-se les dites franges.  
Per a amplàries de façanes iguals o superiors a quatre metres, es deixaran unes franges d'almenys 50 cm a cada costat de la terrassa plana.  
No es permetran amplàries de terrasses planes xafables majors de les tres quartes parts de l'amplària total de la façana, excepte en el cas de l'apartat a).  
En cap cas podran aparéixer ixents sobre la coberta, com ara caixes d'escales o ascensors, etc.  
L'espai comprés entre la solució de coberta inclinada i el forjat de planta pis podrà ser utilitzat com a magatzem o traster, sempre que no supere el 50% del volum construït en la planta pis.  
Cas 2n.Coberta per davall de l'altura de cornisa:  
Es podrà plantejar una terrassa plana descoberta d'amplària mínima de 3 m i màxim del 50% de l'amplària total de la façana, i una profunditat mínima de 2 m i màxima de 5 m. Com a protecció es col·locarà una barana de ferro forjat amb una altura mínima de 0'90 m. Addicionalment se solucionarà aquesta cornisa amb un ràfol cobert d'almenys una fila de teules, sense sobrepassar el vol màxim de cornises permés.   
Punt 6. Obertura de carrer en el sòl urbà de l'ermita, entre el c/ Lepant i el sector sud del sòl urbanitzable de l'ermita  
Es proposa l'obertura d'un vial de 10 m d'amplària per uns 30 m de longitud, per a connectar el sector sud del sòl urbanitzable, amb el c/ Lepant, en l'actual sòl urbà de l'ermita.  
Quart. Durant la tramitació de l'expedient, es va sol·licitar informe a la Conselleria d'Agricultura, en relació amb la Llei 8/2002, de 5 de desembre, d'ordenació i modernització de les estructures agràries de la Comunitat Valenciana.  
Així mateix, es va sol·licitar a l'Ajuntament que completara el projecte incorporant un estudi acústic. En data 22 de setembre de 2004 es rep un informe de l'arquitecte redactor de les modificacions, justificatiu de la no-necessitat de l'elaboració d'aquest estudi, per considerar que les modificacions puntuals contingudes en el projecte són irrellevants, per la qual cosa no cal aplicar el que establixen els articles 22 i 25 de la Llei 7/2002, de 3 de desembre, de la Generalitat, de protecció de la contaminació acústica.  
Cinqué. Chulilla compta amb normes subsidiàries aprovades definitivament per la Comissió Territorial d'Urbanisme en data 22 de desembre de 1993.   
Sisé. La Comissió Informativa de la Comissió Territorial d'Urbanisme de València, en la sessió del 26 de maig de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon. La documentació està completa, a l'efecte del compliment del que ha preceptuat l'article 27 de la LRAU. No obstant això, la documentació ha de ser diligenciada per l'Ajuntament.  
Tercer. En el que afecta al punt 1 de la modificació (usos permesos en SNU comú), Chulilla, en les seues normes subsidiàries, va realitzar en certa manera una zonificació del seu sòl no urbanitzable, i no s'observen inconvenients tècnics en la modificació proposada, però s'aprecia que, malgrat el que disposa la disposició transitòria tercera de la Llei 10/2004, de 9 de desembre, de la Generalitat, del sòl no urbanitzable, cal recomanar a l'Ajuntament la possibilitat que homologue el seu planejament al que preveu la dita llei, d'acord amb el que preveu la disposició transitòria primera, en relació amb l'article 19.2 de l'esmentat text legal.  
En el que afecta al punt 2 de la modificació (Supressió d'espai lliure d'ús privat en c/ Mestre Amblar, 49) s'aprecia que suposa una modificació d'escassa entitat respecte a què no s'observa inconvenient.  
Respecte al punt 3 (Superfície d'ocupació de parcel·la a sòl urbà), punt 5 (Tractament de cobertes en el sòl urbà) i punt 6 (Obertura de carrer a sòl urbà, entre c/ Lepant i sector sud del sòl urbanitzable de l'ermita) les modificacions es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.  
Respecte al punt 4 (Correcció del límit del sòl urbà al final del c/ Mestre Amblar) s'observa que no s'acredita el compliment de l'article 43.2 de la LRAU i article 77.2 del Reglament de planejament de la Comunitat Valenciana, que exigixen l'estudi i la declaració d'impacte ambiental, en produir-se dos xicotetes reclassificacions de sòl no urbanitzable.  
D'altra banda, ha de quantificar-se en m² la nova zona verda a l'efecte de poder comprovar el compliment de l'article 55.3 de la LRAU.  
Convé també assenyalar que eixe vial coincidix amb el camí ramader assagador de Chulilla a Domeño, amb una amplària de 20'89 m, conforme a l'Ordre de 5 d'octubre de 1972, per la qual s'aprova la classificació dels camins ramaders existents en el terme municipal (BOE núm. 253 de 21/10/72). L'amplària d'aquest camí ramader, en transcórrer per zona urbana, quedarà definitivament fixada en practicar-se la delimitació.  
Quart. En data 25 de maig de 2005, ha entrat (fax) informe de carreteres de la Diputació Provincial indicant el següent:  
En relació amb la modificació núm. 2 s'ha de preveure la urbanització necessària en el front de carretera.  
En relació amb la modificació núm. 4 s'informa desfavorablement ja que en la dita modificació s'han de respectar els 18 m de protecció de la carretera de titularitat d'aquesta Diputació i qualificar-los com a espai lliure d'ús viari. Igualment en cas de preveure un nou accés s'ha de consensuar-se amb aquesta Diputació, a fi de garantir la seguretat viària.  
Així mateix, respecte al punt 6, la representant de la Diputació en la Comissió Informativa de la Comissió Territorial d'Urbanisme del dia 26 de maig de 2005, informa que, la reordenació del trànsit d'eixe nou vial ha de ser informat per la Diputació.  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb el Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Segons tot allò adés esmentat, la Comissió Territorial d'Urbanisme, en sessió celebrada el 2 de juny de 2005 acorda:  
Denegar el punt 4 (Correcció del límit del sòl urbà al final de c/ Mestre Amblar), a causa de l'informe de carreteres de Diputació, per no acreditar-se el compliment de l'article 55.3 de la LRAU, i no tindre declaració d'impacte ambiental; i supeditar l'aprovació definitiva (condicionada al que informa i ha indicat la Diputació) dels punts 1, 2, 3, 5 i 6 fins que es diligencien degudament per l'Ajuntament dos exemplars del projecte, pels antecedents i motius exposats.  
Quant a l'aprovació supeditada dels punts 1, 2, 3, 5 i 6, com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se'n en l'eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribuïx a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que es puguen exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC)».  
Amb data 28 de desembre de 2005, els serveis tècnics del Servei Territorial de Planificació i Ordenació Territorial examinen la documentació presentada i emeten informe favorable d'aquesta, i es considera acomplit l'acord de la Comissió Territorial d'Urbanisme de València de data 2 de juny de 2005.  
Vistos la legislació urbanística aplicable, així com la Llei de règim jurídic de les administracions públiques i del procediment administratiu comú i la resta de preceptes de concordant aplicació, el director general de Planificació i Ordenació Territorial considera aprovada definitivament la modificació puntual núm. 1/03 de les normes subsidiàries de Chulilla punts 1, 2, 3, 5 i 6.  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de la publicació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
Tot això sense perjudici que es puga exercir qualsevol altre recurs o acció que crega oportú.  
València, 18 de gener de 2006.. El director general de Planificació i Ordenació Territorial: Pedro Grimalt Ivars.